**Ville Johannes Ahlgren** (s. 6. lokakuuta 1993 Pori) on suomalainen jääkiekkoilija, pelipaikaltaan oikea laitahyökkääjä.

Ura
---

### Seuraura

Ahlgren on Porin Ässien kasvatti. Hän oli kaudella 2008–2009 joukkueen C-nuorten paras pistemies ja syöttäjä SM-karsinnoissa tehoilla 7+12=19. Ahlgren pelasi seuraavan kauden 2009–2010 MWEHL:ää Dallas Starsin B-juniorijoukkueessa, mutta hän palasi Ässiin kaudeksi 2010–2011. Kaudeksi 2011–2012 Ahlgren oli palaamassa Pohjois-Amerikkaan ja siirtymässä USHL-joukkue Sioux City Musketeersin riveihin, mutta hän jatkoi uraansa kuitenkin Espoo Bluesin A-nuorissa, joiden toiseksi paras pistemies Ahlgren oli Juuso Ikosen kanssa tehoilla 16+25=41.

Kaudeksi 2012–2013 Ahlgren nostettiin Bluesin SM-liigarinkiin. Hän ei kuitenkaan tehnyt vielä liigadebyyttiään, vaan kausi kului kokonaan joukkueen A-nuorissa, joiden kolmanneksi paras pistemies Ahlgren oli tehoilla 14+28=42. Hän voitti kauden päätteeksi A-nuorten SM-hopeaa.

Ahlgren palasi kaudeksi 2013–2014 vuoden mittaisella sopimuksella kasvattajaseuraansa Porin Ässiin. Hän teki liigadebyyttinsä kauden 2013–2014 neljännessä ottelussa 21. syyskuuta 2013 Espoo Bluesia vastaan. Liigauransa avausmaalin Ahlgren teki 29. marraskuuta 2013 vieraissa Hämeenlinnan Pallokerhoa vastaan. Kaikkiaan hänen tulokaskautensa toi 31 runkosarjaottelussa tehot 2+2=4. Ahlgren pelasi kauden aikana myös Ässien A-nuorissa, joissa hän voitti kauden päätteeksi SM-pronssia. Tammikuussa 2014 Ahlgren teki kahden vuoden mittaisen jatkosopimuksen Ässien kanssa.

Kaudeksi 2016–2017 Ahlgren siirtyi vuoden mittaisella sopimuksella Ranskan Ligue Magnusin HC Chamonix-Morzineen. Hän pelasi loukkaantumisten takia kuitenkin vain 11 ottelua jääden ilman tehopisteitä. Tammikuussa 2017 Ahlgren jätti joukkueen ja palasi Suomeen henkilökohtaisiin syihin vedoten. Hän ei pelannut loppukaudella enää missään. Kaudeksi 2017–2018 Ahlgren siirtyi vuoden mittaisella sopimuksella Mestis-joukkue Kokkolan Hermekseen.

### Maajoukkueura

Ahlgren on pelannut yhteensä 12 nuorten ja kahdeksan poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2013–2014 | Ässät | SM-liiga | 31 | 2 | 2 | 4 | 6 | – | – | – | – | – |
| 2014–2015 | TuTo | Mestis | 8 | 2 | 3 | 5 | 6 | – | – | – | – | – |
|  | Ässät | SM-liiga | 46 | 2 | 5 | 7 | 6 | – | – | – | – | – |
| 2015–2016 | Ässät | SM-liiga | 46 | 0 | 2 | 2 | 12 | – | – | – | – | – |
| 2016–2017 | HC Chamonix-Morzine | Ranska | 11 | 0 | 0 | 0 | 2 | – | – | – | – | – |
| 2017–2018 | Hermes | Mestis | 47 | 6 | 13 | 19 | 10 | – | – | – | – | – |
| 3 kautta | yhteensä | SM-liiga | 123 | 4 | 9 | 13 | 24 | – | – | – | – | – |
| 2 kautta | yhteensä | Mestis | 55 | 8 | 16 | 24 | 16 | – | – | – | – | – |
| 1 kausi | yhteensä | Ranska | 11 | 0 | 0 | 0 | 2 | – | – | – | – | – |

Lähteet
-------

* Ville Ahlgren The Internet Hockey Databasessa (englanniksi)
* Ville Ahlgren *Elite Prospects*. Everysport Media Group AB.  (englanniksi)

### Viitteet

1. ↑  Urheilukoulun varusmiesvalinnat on tehty  30.4.2014. Puolustusvoimat.  Arkistoitu 21.11.2015. Viitattu 21.11.2015.
2. 1 2 3 4  Ville Ahlgren *Elite Prospects*. Everysport Media Group AB.  (englanniksi)
3. ↑  Ville Ahlgren Ässiin *Jatkoaika.com*.  15.8.2013. Jatkoaika r.y. Viitattu 22.9.2013.
4. ↑  Kokoonpano - Liiga *liiga.fi*.  21.9.2013. Jääkiekon SM-liiga Oy. Viitattu 22.9.2013.
5. ↑  Kokoonpano - Liiga *liiga.fi*.  29.11.2013. Jääkiekon SM-liiga Oy. Viitattu 23.1.2014.
6. ↑  Ahlgren ja Smith jatkavat Ässissä *Jatkoaika.com*.  22.1.2014. Jatkoaika r.y. Viitattu 23.1.2014.
7. ↑  Ahlgren mukaan ranskalaisseuran neitsytmatkalle *Jatkoaika.com*.  20.7.2016. Jatkoaika r.y. Viitattu 6.6.2017.
8. ↑  Signatures d'un attaquant et d'un gardien ! *chamonix-morzine.com*.  19.7.2016. Chamonix Morzine Hockey Club.  Arkistoitu 21.8.2016. Viitattu 20.7.2016. (ranskaksi)
9. ↑  Direction Gap *chamonix-morzine.com*.  13.1.2017. Chamonix Morzine Hockey Club. Viitattu 6.6.2017. (ranskaksi)[vanhentunut linkki]
10. ↑  Hermekselle liigakokemusta ja nuorta voimaa joukkueeseen *Jatkoaika.com*.  6.6.2017. Jatkoaika r.y. Viitattu 6.6.2017.